George Henry Borrow
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1800-tallet
George Henry Borrow var en britisk forfatter. Han dro omkring i landet med roma (tidligere betegnet som sigøynere), og lærte deres språk. I den selvbiografiske romanen om disse vandringene, Lavengro (1851), og senere i Romany Rye (1857), er virkeligheten betraktelig omdiktet.
I perioden 1833–1840 var han i Bibelselskapets tjeneste i Russland, Spania og Portugal, og gjorde et stort oversettelsesarbeid, blant annet til mandsju og til spansk romani. Hans skildringer fra Spania, The Zincali (1841) og The Bible in Spain (1843), gjorde ham berømt.Han hadde en betydelig språklig begavelse, men ingen grundig filologisk utdannelse; hans ordbok over det engelske romani, Romano Lavo-Lil (1874), er nærmest en materialsamling. Les mer i Store norske leksikon Storbritannias litteratur